CELEX: 32022R0994
Language: hu
Date: 2022-06-24 00:00:00
Title: A Tanács (EU) 2022/994 végrehajtási rendelete (2022. június 24.) az ukrajnai helyzetet destabilizáló orosz intézkedések miatt hozott korlátozó intézkedésekről szóló 833/2014/EU rendelet módosításáról szóló (EU) 2022/879 tanácsi rendelet végrehajtásáról

2022.6.24.   
               
               
                  HU
               
               
                  Az Európai Unió Hivatalos Lapja
               
               
                  LI 167/1
               
            
         A TANÁCS (EU) 2022/994 VÉGREHAJTÁSI RENDELETE
         (2022. június 24.)
         az ukrajnai helyzetet destabilizáló orosz intézkedések miatt hozott korlátozó intézkedésekről szóló 833/2014/EU rendelet módosításáról szóló (EU) 2022/879 tanácsi rendelet végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az ukrajnai helyzetet destabilizáló orosz intézkedések miatt hozott korlátozó intézkedésekről szóló 833/2014/EU rendelet módosításáról szóló, 2022. június 3-i (EU) 2022/879 tanácsi rendeletre (1) és különösen annak 1. cikke 21. pontjára,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2022. június 3-án elfogadta az (EU) 2022/879 rendeletet, amellyel módosította a 833/2014/EU tanácsi rendeletet (2), és további korlátozó intézkedéseket vezetett be az (EU) 2022/879 rendelet VI. mellékletében említett egyes médiaorgánumoknak az Unióban folytatott vagy az Unióba irányuló műsorszolgáltató tevékenységeinek felfüggesztése érdekében. Az (EU) 2022/879 rendelet 1. cikkének 21. pontja értelmében az ilyen intézkedéseknek az említett, egy vagy több médiaorgánum tekintetében való alkalmazhatóságának feltétele végrehajtási jogi aktusoknak a Tanács általi elfogadása.
                  
               
                     (2)
                  
                  
                     A vonatkozó esetek vizsgálatát követően a Tanács arra a következtetésre jutott, hogy a 833/2014/EU rendelet 2f. cikkében említett intézkedéseket 2022. június 25-től alkalmazni kell az (EU) 2022/879 rendelet VI. mellékletében említett valamennyi szervezet tekintetében,
                  
               ELFOGADTA EZT A RENDELETET:
         
            1. cikk
            A 833/2014/EU rendelet 2f. cikkében említett intézkedéseket 2022. június 25-től alkalmazni kell az (EU) 2022/879 rendelet VI. mellékletében említett valamennyi szervezet tekintetében.
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező, és közvetlenül alkalmazandó valamennyi tagállamban.
            Kelt Brüsszelben, 2022. június 24-én.
            
               
                  a Tanács részéről
               
               
                  az elnök
               
               J.-Y. LE DRIAN
            
         
         
            (1)  HL L 153., 2022.6.3., 53. o.
         
         
            (2)  A Tanács 833/2014/EU rendelete (2014. július 31.) az ukrajnai helyzetet destabilizáló orosz intézkedések miatt hozott korlátozó intézkedésekről (HL L 229., 2014.7.31., 1. o.).